«Real» bosh murabbiyi Rafael Benites jamoa yarim himoyachisi Denis Cherishev Ispaniya kubogi doirasida «Kadis»ga qarshi o‘yida (3:1) maydonga tushish huquqiga ega bo‘lmaganini bilmaganini aytib o‘tdi. «Cherishev bu o‘yinda maydonga tushmasligi kerakligini bilmagandik. Bu vaziyat xususida bizga hech kim ma’lumot bermadi. Uning maydonga tushishi mumkin emasligini bilgan zahotimiz, uni zaxira oldik», – deydi Benites. Eslatib o‘tamiz, «Kadis»ga qashi o‘yinda Cherishev boshlang‘ich tarkibda maydonga tushdi va 3-daqiqada gol urdi. Tanaffusdan keyin esa, ikkinchi taym boshida uning o‘rniga Meteo Kovachich maydonga tushirildi.